CELEX: 32018R1207
Language: hr
Date: 2018-08-27 00:00:00
Title: Provedbena uredba Komisije (EU) 2018/1207 оd 27. kolovoza 2018. o razvrstavanju određene robe u kombiniranu nomenklaturu

30.8.2018   
               
               
                  HR
               
               
                  Službeni list Europske unije
               
               
                  L 220/1
               
            
         PROVEDBENA UREDBA KOMISIJE (EU) 2018/1207
         оd 27. kolovoza 2018.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. kolovoza 2018.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod od toplovaljanog nelegiranog čelika presvučen slitinom srebra i nikla.
                        Oblika je okrugle kapice (promjera 2,7 cm) s blago spuštenim središtem koje se uvija u šupljinu, s malim procjepima za zrak u dijelu koji se uvija. Kapica je spojena sa šupljim dijelom s navojem (promjera 0,5 cm). Proizvod je ukupne duljine 2,5 cm.
                        Proizvod je namijenjen ugađanju signala u posebnom pojasnom filtru (pojasni filtar koristi se u baznim postajama mobilne mreže za odašiljanje signala određenih frekvencija) i filtrira gornje i donje frekvencije tako da ga se uvija u konstrukciju pojasnog filtra.
                        Proizvod je ključan za proces ugađanja, pri čemu okrugla kapica služi kao rezonator. Bilo kakva oštećenja površine te okrugle kapice dovest će do distorzije radiovalova.
                        Vidjeti sliku (*1).
                     
                     
                        8517 70 00 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 2(b) uz odsjek XVI i nazivima oznaka KN 8517  i 8517 70 00 .
                        Budući da proizvod ne služi sastavljanju ni pričvršćivanju dijelova, ne može ga se razvrstati ni kao vijak ni kao maticu. Slijedom toga, ne može se smatrati da je dio opće uporabe kako je navedeno u napomeni 2. uz odsjek XV. Stoga je isključeno razvrstavanje u tarifni broj 7318 .
                        Proizvod je dio baznih postaja mobilne mreže u smislu napomene 2(b) uz odsjek XVI i ključan je za njihov rad zbog svoje specifične izrade i dimenzija te se ne može koristiti za druge svrhe (vidjeti točku 29. predmeta C-152/10 Unomedical ECLI:EU:C:2011:402).
                        Proizvod se stoga razvrstava u oznaku KN 8517 70 00  kao dio aparata za slanje ili primanje glasa, slika ili drugih podataka bežičnom mrežom.
                     
                  
               (*1)  Slika je samo informativne naravi.